**Referat bestyrelsesmøde**

Formand Hanne Fischer, Direktør UCSJ, næstformand Kenneth Ladefoged Petersen, Finans- og adm.chef, Howden A/S, Børne – og kulturdirektør Per B. Christensen, Lektor Martin Niss, , Regions – og byrådspolitiker Kirsten Devantier, Byrådspolitiker John Lauritzen, Direktør Birgit Rasmussen, Lektor Jesper Kristiansen, Bogholder Pia Koldorf, elevrådsrepræsentanter Kasper Holmelund Holmstrand og Rasmus Bendix Hansen, 1c.

**Mødedato: 31**/5 - 2017

**Starttidspunkt:** 12.00

**Sluttidspunkt:** 20.00

**Mødelokale:**

**Deltagere:** Bestyrelsen + ledelse +inviterede gæster

**Referent:** MB

**Dagsordenspunkter**

1. **Godkendelse af dagsorden**
2. **Status på arbejdet med skolens indsatsområder (herunder lærernes tid sammen med eleverne)**
	1. **Skriftlig information**
	2. **Mundtlige oplæg ved UC og lærere**
3. **Skolens indsatsområder i skoleåret 2017 -2018**
4. **Status på arbejdet med APV**
5. **Pulje til efteruddannelse**
6. **Økonomi**
7. **Korte meddelelser**
8. **Fastlæggelse af principper mødekalender for næste skoleår.**
9. **Evt.**

|  |
| --- |
| **Godkendelse af dagsordenen**  |
| **1.1 Indstilling** Rektor indstiller, at dagsordenen godkendes.  |
| Dagsorden er godkendt.  |

|  |
| --- |
| **2.0 Status på arbejdet med skolens indsatsområder**Skolens indsatsområder er besluttet af bestyrelsen gennem fastlæggelse af Rektors resultatlønskontrakt. For skoleåret 2016 – 2017 var indsatsområderne:Punkter udmeldt fra ministeriet: * Et målrettet arbejde med prioritering og planlægning af lærernes arbejdstid, så lærerne anvender en større del af deres arbejdstid sammen med eleverne ved undervisning eller andre læringsaktiviteter.
* En målrettet indsats mod frafald.

Øvrige punkter: * Højnelse af fagligt niveau, så den enkelte elev bliver så dygtig som han/hun kan
* Anvendelse af it
* Reformimplementering

I bilag 1 findes en kort status over arbejdet med udvalgte indsatsområder. På mødet vil skolens daglige ledelse opsummere og kommentere de enkelte indsatsområder, ligesom lærere og elever vil fortælle om udvalgte aktiviteter.Status vil omhandle indsatområder:1. Resume af skoleevalueringer ved årets afslutning
2. Internationalt arbejde, Historie Masterclass Kinesisk på NGH (Confucius Classroom)
3. Reformarbejde generelt. Eksempler Ny matematik med screeninger (PT)
4. Samarbejde med grundskolen eksemplificeret ved matematik og dansk, læsevejledningssamarbejdet. (NG, PT, RS)

Øvrige indsatsområder vil blive afrapporteret i forbindelse med den samlede evaluering af arbejdet med skolens indsatsområder jf. rektors resultatlønskontrakt. |
| **2.1 Indstilling**Rektor indstiller, at bestyrelsen drøfter og kommenterer status som afsæt for valg af næste års indsatsområder. |
| **2.2** Se bilag 1 |
| ST orienterer om arbejdet med skolens indsatsområder. Oplæg medsendes som bilag 1.I den forbindelse drøftes frafaldsårsager, herunder at nogle elever desværre ikke har den nødvendige opbakning i hjemmet. Bestyrelsen vil gerne være behjælpelig med at påvirke relevante instanser ift. at skaffe boliger med voksenstøtte til unge, der ikke har mulighed for at bo hjemme hos forældre/værge. MB orienterer om andre frafaldsårsager, herunder om elever der har valgt forkert eller ikke trives på skolen. De sidste er det vigtigt, at skolen fortsat fokuserer på mhp. at kunne fastholde endnu flere.Lærere og elever orienterer om hvordan skolen på forskellig vis arbejder med indsatsområderne. Det gælder det internationale perspektiv, screeninger i matematik, læsevejledning og samarbejdet med grundskolen. De forskellige oplæg medsendes som bilag 1,2,3,4 og 5 |

|  |
| --- |
| **3.0 Skolens indsatsområder i skoleåret 2017 – 2018**På baggrund af skoleevalueringer og drøftelser i skolens kompetente organer er udpeget foreløbige områder som skolen bør fokusere på i det kommende skoleår.:* Reformimplementering: Formative evalueringer, praksisorientering, ny teknologi.
* Drøftelser i grupper
* Opsamling
 |
| **3.1 Indstilling** Rektor indstiller, at bestyrelsen drøfter status mhp at komme med input til fastlæggelse af skolens indsatsområder for det kommende år. Endelig fastlæggelse foregår efter sommerferien. |
| ST orienterer om indsatsområder, som skolens ledelse vil foreslå på baggrund evalueringer. Derudover vil ledelsen foreslå et nyt område: Intern kommunikation, som er fremkommet på baggrund af skolens APV. Input til skolens kommende indsatsområder (skoleåret 2017 – 2018) blev drøftet i grupper, og ved tilbagemeldingen blev der lagt vægt på følgende: Gruppe 1: * Sammenhæng mellem de større skr. opgave bør være et indsatsområde, måske som en del af reformimplementering og formative evalueringer.
* Fortsat fokus på digital dannelse.
* Ny teknologi bør i højere grad inddrages i undervisningen.

Gruppe 2: * Praksisorientering et centralt omdrejningspunkt. Godt med et større kendskab til det lokale erhvervsliv. Hands-on, så alt ikke ’bare’ er teori, men også med fokus på det praktiske.
* Ny teknologi, herunder digital dannelse og innovation.
* Kommunikation – kommer tilbage ifm. APV.
* Formativ evaluering – det er skolen allerede godt i gang med.

Gruppe 3:* Formativ evaluering – en del af reformen med feed forward. Hvor er eleverne i deres udvikling? Hvordan synliggør vi implementeringen af formative evalueringer.
* Praksisorientering, herunder innovation. Det skal handle om omsætning af teori til praksis.
* Ny teknologi, herunder dannelse og anvendelse af nye undervisningsformer. Brug af de forskellige nye muligheder.
* Kommunikation i indflydelsesrum, virker kommunikation – kan den forbedres. Undgå at tale forudsætningsløst. Fokus på nice to know og need to know.

Ledelsen præsenterer udkast til indsatsområder til bestyrelsesmødet i august efter høring i MIO.  |

|  |
| --- |
| **4.0 APV på NGH**Skolens arbejdsmiljøorganisation har i februar/marts gennemført den lovpligtige APV. På mødet gives orientering om resultater og foreløbige opfølgningsplaner. |
| **4.1**Det indstilles, at bestyrelsen tager orienteringen til efterretning |
| Formanden orienterer om, at hun har været meget tæt på APV-processen, herunder en grundig gennemgang af selve rapporten og den efterfølgende opfølgning. Bestyrelsen kan få den samlede rapport tilsendt, hvis det ønskes. ST orienterede om arbejdet med APV, resultatet af APV, det videre arbejde med fokuspunkter og handleplaner. Se medfølgende bilag 6. Ledelsen er klar over, at resultatet på flere punkter er mindre godt end sidst, og tager rapporten meget alvorligt. Der har været konstruktivt samarbejde om udarbejdelsen af opfølgningsplanerne som er udarbejdet i fællesskab mellem skolens ledelse og medarbejderrepræsentanter. Svarprocenten i APV er på 89 %, hvilket er rigtig flot. Bestyrelsen drøftede resultatet af APV, og i drøftelserne indgik bl.a.:* Udviklingen de sidste år med krav om effektiviseringer og ny overenskomst
* Sammenhæng ml. opgaver og resurser
* Forebyggelse af stres, herunder hvor meget en arbejdsgiver skal inddrages i en ansats privatliv mhp. at forebygge stres
* Forskel i medarbejdergruppers svar, herunder tilgang til ledelse

Bestyrelsen tog orienteringen til efterretning og bliver følger arbejdet med handleplanerne i det kommende skoleår.  |

|  |
| --- |
| **5.0 Pulje til efteruddannelse**Det indgår i aftalen om styrkede gymnasiale uddannelser fra juni 2016, at der afsættes en særlig pulje på samlet 400 mio. kr. i 2017-2024 til kompetenceløft af lærere og ledere.Puljen er et led i den samlede implementeringsindsats af reformen og skal sikre, at alle lærere og ledere har den nødvendige viden og kapacitet til at gennemføre gymnasiereformen og til at understøtte den lokale ind- sats, så skolerne kan nå reformens mål.Midlerne er øremærket et ekstra kapacitetsløft på skolerne og skal ses i sammenhæng med de ordinære efteruddannelsesaktiviteter, som allerede afholdes på skolerne i dag.Tildeling og dokumentationEfteruddannelsesmidlerne fordeles på baggrund af skolernes andel af den samlede aktivitet.Skolerne skal kunne dokumentere, at den fremtidige styrkelse af efteruddannelsesindsatsen overstiger den gennemsnitlige efteruddannelsesindsats i 2014-2016 med det tildelte beløb i det pågældende år. Dette dokumenteres på institutionsniveau i form af en tro- og oveerklæring. Herved sikres det, at der bliver tale om en reel styrkelse af den nuværende indsats på den enkelte skole.Konkret betyder det, at Undervisningsministeriet ved årets afslutning udsender en tro- og loveerklæring, hvor bestyrelsen skal skrive under på, at efteruddannelsesmidlerne er anvendt i overensstemmelse med oven- stående kriterier og overstiger den gennemsnitlige efteruddannelsesindsats i 2014-2016 med det tildelte beløb i det pågældende år.Følgende indsatser indgår i planlægningen:* Uddannelse af lærere til at undervise i informatik
* Efteruddannelse i forlængelse af nye læreplaner
* Kompetenceløft vedrørende nyt almendannelsesbegreb
* Kompetenceløft vedrørende formativ evaluering
* Tilrettelæggelse af flerfaglige forløb frem mod SRP på stx

Se særskilt bilag 2. |
| **5.1**Det indstilles, at bestyrelsen tiltræder forslagene. |
| Bestyrelsen tiltræder forslagene.  |

|  |
| --- |
| **6.0 Økonomi**a) Der gives en afrapportering vedrørende skolens Budget og regnskab for indeværende kalenderår.b) Der orienteres om Ministerbemyndigelsen vedrørende selvejende institutioners investeringsramme:Beslutningen om også at indføre en investeringsramme for gymnasierne blev allerede truffet ved den seneste finanslovsaftale og skal gælde fra 2018. Men selve loven for en investeringsramme for de selvejende institutioner er ikke vedtaget endnu.  |
| * 1. **Indstilling**

Det indstilles, at bestyrelsen tager orienteringen til efterretning og drøfter bemyndigelsen til Ministeren. |
| **6.2 Bilag**a)Bilag var udsendt inden mødet vedrørende økonomien. b) Der er pt. ikke kommet udmøntning af den indgåede aftale, hvorfor det stadigvæk er uvist hvordan bemyndigelsen skal fungere i praksis. Bemyndigelsen opfattes som et indgreb i selvejet. |
| Bestyrelsen tager orienteringerne til efterretning  |

|  |
| --- |
| **7.0 Korte meddelelser*** Oplæg ved Per B. ”Bedre veje til en ungdomsuddannelse”. Link til regeringens udspil:

[**http://www.uvm.dk/aktuelt/i-fokus/reform-af-de-forberedende-tilbud**](http://www.uvm.dk/aktuelt/i-fokus/reform-af-de-forberedende-tilbud)* Skolens helhedsplan (PH)
* Eventuelle spørgsmål til ”Siden sidst”
* Korte aktuelle meddelelser
 |
| **7.1**Rektor indstiller, at bestyrelsen tager orienteringen til efterretning |
| * Per B holder oplægget ”Tro på dig selv – det gør vi”. Oplægget er vedlagt som bilag xxx
* PH orienterer om skolens helhedsplan, der er vedtaget på de ydre områder.
* Bestyrelsen er glade for den skriftlige orientering i ”siden sidst”, som sendes ud med dagsordenen.
* Korte aktuelle meddelelser:
* Elevrådet: der sker ikke så meget lige nu, eleverne er optaget af eksamen. Men stort fokus på at elevrådet godt i gang igen efter sommerferien.
* ST orienterer om, at der er udarbejdet ny personalepolitik, som kommer med på det næste bestyrelsesmøde. JK supplerer med, at der er udarbejdet fin ny fomulering omkring brug af skole e- mail til privat brug.
* ST orienterer om, at der er kommet en ny bekendtgørelse om Studie- og ordensregler. Det bliver umiddelbart mere decentralt, og det vil således blive et punkt på et kommende bestyrelsesmøde.
* JK orienterer om, at fokus i GL-regi pt er reformen og krav til den nye overenskomst.
 |
|  |

|  |
| --- |
| **8.0 Fastlæggelse af mødekalender**MHP at undgå afbud ønskes fastlæggelse af principper for mødekalenderen for næste skoleår. Udsendelse af doodle efterfølgende. |
| **8.1**Rektor indstiller, at bestyrelsen beslutter mødekalenderen. |
| Bestyrelsen ønsker at møderne starter kl. 16 i det kommende skoleår.  |

|  |
| --- |
| **9.0 Evt.** |
| **9.1** |
| Intet |

/MB